**Ministru kabineta noteikumu projekta "Grozījumi Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts izstrādāts, lai precizētu Ministru kabineta 2014.gada 11.februāra noteikumos Nr.96 "Nodokļu un citu maksājumu reģistrēšanas elektronisko ierīču un iekārtu lietošanas kārtība"" (turpmāk – Ministru kabineta noteikumi Nr.96) noteikto nodokļu un citu maksājumu reģistrēšanas elektronisko ierīču un iekārtu (kases aparātu, hibrīda kases aparātu, kases sistēmu, specializēto ierīču un iekārtu) lietošanas kārtību.Ministru kabineta noteikumi stāsies spēkā pēc to pieņemšanas Ministru kabinetā. |
|  |  |
| **I. Tiesību akta projekta izstrādes nepieciešamība** |
| 1**.** | Pamatojums | Finanšu ministrijas, Valsts ieņēmumu dienesta (turpmāk – VID) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar 2015.gada 15.decembra grozījumiem Ministru kabineta noteikumos Nr.96 ir iekļauta obligāta prasība kases aparāta, hibrīda kases aparāta, kases sistēmas, specializētās ierīces vai iekārtas lietotājiem (turpmāk – lietotāji) pirms kases aparāta, hibrīda kases aparāta un kases sistēmas reģistrēšanas VID un lietošanas uzsākšanas slēgt rakstiskus līgumus ar apkalpojošiem dienestiem par apkalpošanu. Līgumā par apkalpošanu lietotājs un apkalpojošais dienests savstarpēji vienojas par tiesisku attiecību nodibināšanu, pārgrozīšanu, izbeigšanas kārtību un visu no līguma izrietošo saistību izpildi. Visā kases aparāta, hibrīda kases aparāta un kases sistēmas lietošanas laikā jābūt spēkā esošam līgumam par apkalpošanu. Pirms minēto grozījumu veikšanas Ministru kabineta noteikumos Nr.96 elektronisko ierīču un iekārtu lietotājiem nebija pienākuma slēgt rakstisku līgumu ar apkalpojošiem dienestiem par apkalpošanu. Ministru kabineta noteikumos Nr.96 ir noteikti pienākumi un atbildība gan elektroniskās ierīces un iekārtas lietotājiem, gan apkalpojošiem dienestiem. Tādējādi, ja nav rakstiski noslēgts apkalpošanas līgums, ir apgrūtināta iespēja konstatēt apkalpojošo dienestu, kurš veic ierīces vai iekārtas apkalpošanu. Ir apgrūtināta iespēja noteikt pienākumu un atbildības sadalījumu starp apkalpojošo dienestu un lietotāju. VID tiek apgrūtināts specializētās ierīces vai iekārtas lietošanas kārtības administrēšanas process. Turklāt rakstiski noslēgts līgums nodrošina Ministru kabineta noteikumu Nr.96 prasību lietotāja lietotās ierīces vai iekārtas apkalpot operatīvi – 48 stundu laikā (ja puses līgumā nav vienojušās par citu termiņu), kas novērš lietotāja dīkstāves.Savukārt kārtība, kādā apkalpojošais dienests apkalpo specializētās ierīces vai iekārtas, ar minētajiem 2015.gada 15.decembra grozījumiem Ministru kabineta noteikumos Nr.96 nebija ietekmēta un savstarpējo attiecību noformējums attiecībā uz specializētām ierīcēm un iekārtām šobrīd ir pušu izvēle. VID, veicot specializēto ierīču un iekārtu lietošanas kārtības uzraudzību, ir konstatējis, ka arī attiecībā uz specializēto ierīču un iekārtu lietošanu ir nepieciešams noteikt obligātu prasību lietotājiem pirms specializēto ierīču un iekārtu reģistrēšanas VID vienotajā datubāzē (reģistrā) un lietošanas uzsākšanas slēgt rakstiskus līgumus ar apkalpojošiem dienestiem par apkalpošanu. Prasība slēgt līgumu par specializēto ierīču un iekārtu apkalpošanu nodrošinās vienotu pieeju visu elektronisko ierīču un iekārtu apkalpošanā, nodrošinās pienākumu un atbildības sadalījumu starp lietotāju un apkalpojošo dienestu, atvieglos lietošanas kārtības administrēšanu, nodrošinās operatīvu specializēto ierīču un iekārtu apkalpošanu. Ņemot vērā minēto, nepieciešams grozīt Ministru kabineta noteikumu Nr.96 12.1 un 12.2 punktu, 19.5.apakšpunktu, 20., 22.2, 29.punktu, 34.1.14. un 110.10.apakšpunktu, kā arī svītrot 20.1  punktu(*Ministru kabineta noteikumu projekta "Grozījumi Ministru kabineta 2014.gada 11.februāra noteikumos Nr.96 "Nodokļu un citu maksājumu reģistrēšanas elektronisko ierīču un iekārtu lietošanas kārtība"" (turpmāk – noteikumu projekts) 2., 3., 6.,7.,8.,9.,11.,14. un 24. punkts).*2. Ņemot vērā, ka elektronisko ierīču un iekārtu apkalpojošie dienesti un lietotāji informāciju par elektronisko ierīču un iekārtu reģistrāciju, lietošanas atsākšanu vai izslēgšanu no VID vienotās datubāzes (reģistra) iesniedz VID attālināti, izmantojot VID Elektroniskās deklarēšanas sistēmu, ierakstu elektroniskās ierīces vai iekārtas tehniskajā pasē par veiktajām darbībām ar elektronisko ierīci vai iekārtu vairs nav nepieciešams apstiprināt ar VID amatpersonas veiktu atzīmi. Tādējādi ir nepieciešams grozīt Ministru kabineta noteikumu Nr.96 34.1.13. un 35.1.apakšpunktu, izslēdzot prasību ierakstu elektroniskās ierīces vai iekārtas tehniskajā pasē par elektronisko ierīču un iekārtu reģistrāciju, lietošanas atsākšanu vai izslēgšanu no VID vienotās datubāzes (reģistra) apstiprināt ar VID amatpersonas veiktu atzīmi (*noteikumu projekta 13. un 16.punkts*). 3. Atbilstoši Ministru kabineta noteikumos Nr.96 noteiktajam, nodokļu un citu maksājumu reģistrēšanas elektronisko ierīču un iekārtu modeļu, modifikāciju vai programmas versiju atbilstības pārbaudi normatīvajos aktos noteiktajām nodokļu un citu maksājumu reģistrēšanas elektronisko ierīču un iekārtu tehniskajām prasībām veic atbilstības pārbaudes institūcijas.Ja elektroniskās ierīces vai iekārtas modelis (modifikācija) atbilst normatīvajos aktos noteiktajām tehniskajām prasībām, atbilstības pārbaudes institūcija izsniedz apkalpojošam dienestam un nosūta VID attiecīgu atbilstības apliecinājumu.Konstatējot neatbilstības normatīvajos aktos noteiktajām tehniskajām prasībām pārbaudāmajā elektroniskajā ierīcē vai iekārtā, šobrīd atbilstības pārbaudes institūcija izsniedz apkalpojošam dienestam informāciju par konstatētajām neatbilstībām, kuras novēršot, apkalpojošam dienestam būs izsniegts attiecīgs atbilstības apliecinājums.Ministru kabineta noteikumi Nr.96 neparedz atbilstības pārbaudes institūcijai tiesības un pienākumu apkalpojošam dienestam izsniegt atteikumu sniegt atbilstības apliecinājumu, ja konstatētās neatbilstības nav novērstas noteiktā laika periodā. Tādējādi atbilstības pārbaudes procesa ilgums nav ierobežots un šobrīd tas vairākos gadījumos ilgst nesamērīgi ilgi – pat vairāk par gadu.Atbilstības pārbaudes procesa termiņa ierobežojuma trūkums rada būtisku kases aparātu reformas virzības kavējumu, jo apkalpojošie dienesti nav motivēti raiti novērst konstatētās neatbilstības, jo atbilstoši Ministru kabineta noteikumu Nr.96 141.8 punktam lietotāji ir tiesīgi turpināt lietot un reģistrēt iepriekšējām Ministru kabineta 2007. gada 20.februāra noteikumos Nr.133 “[Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām](https://likumi.lv/ta/id/265486-noteikumi-par-nodoklu-un-citu-maksajumu-registresanas-elektronisko-iericu-un-iekartu-tehniskajam-prasibam)” noteiktajām tehniskajām prasībām atbilstošas elektroniskās ierīces vai iekārtas, kurām atbilstības pārbaude ir uzsākta.Līdz ar to ir nepieciešams Ministru kabineta noteikumus Nr.96 papildināt ar jaunu punktu, nosakot precīzu termiņu atbilstības apliecinājuma izsniegšanai vai atteikumam izsniegt atbilstības apliecinājumu. Pēc VID rīcībā esošās informācijas, sākotnējā atbilstības pārbaude elektroniskajām ierīcēm un iekārtām, kurām atbilstības pārbaudes institūcija izsniedz pozitīvu atbilstības apliecinājumu, ilgst līdz trīs mēnešiem. Termiņš būtu nosakāms tāds, lai atbilstības pārbaudes institūcijai, konstatējot elektroniskajā ierīcē vai iekārtā neatbilstības, būtu pietiekošs laiks, lai to paziņotu apkalpojošajam dienestam, savukārt apkalpojošajam dienestam būtu iespējams šajā laikā novērst neatbilstības un saņemt pozitīvu atbilstības apliecinājumu. Tādējādi nepieciešams izteikt Ministru kabineta noteikumu Nr.96 121.5 punktu jaunā redakcijā, nosakot, ka atbilstības pārbaudesinstitūcija ne vēlāk kā sešu mēnešu laikā pēc nepieciešamo dokumentu saņemšanas brīža izsniedz apkalpojošajam dienestam atbilstības apliecinājumu par atbilstību nodokļu un citu maksājumu reģistrēšanas elektronisko ierīču un iekārtu tehniskajām prasībām vai atteikumu izsniegt atbilstības apliecinājumu, kā arī nosūta to VID. Normā paredzētais sešu mēnešu termiņš ir samērīgs termiņš, kurā atbilstības pārbaudes institūcija var konstatēt neatbilstības pārbaudāmajā elektroniskajā ierīcē vai iekārtā, informēt par neatbilstībām apkalpojošo dienestu, apkalpojošais dienests tās var novērst un rezultātā atbilstības pārbaudes institūcija var izsniegt atbilstības apliecinājumu vai atteikumu izsniegt atbilstības apliecinājumu. Atbilstības pārbaudes institūcija informāciju par konstatētajām neatbilstībām izsniedz apkalpojošajam dienestam nekavējoties, konstatējot neatbilstības. Vienlaikus Ministru kabineta noteikumus Nr.96 nepieciešams papildināt ar pārejas noteikumu punktu, nosakot pārbaudes veikšanas termiņu elektroniskajām ierīcēm vai iekārtām, kuras atbilstības pārbaudes veikšanai ir iesniegtas pirms šo noteikumu grozījumu spēkā stāšanās (*noteikumu projekta 27. un 32.punkts*).4. Atbilstoši Ministru kabineta noteikumos Nr.96 noteiktajam, ja veiktas izmaiņas elektroniskās ierīces vai iekārtas programmā, kā rezultātā mainās aprēķināta *Hash SHA*-256 kontrolsumma, elektroniskajai ierīcei vai iekārtai atkārtoti ir jāveic atbilstības pārbaude un VID ir jāreģistrē elektroniskās ierīces vai iekārtas programmas jaunā versija.Tādējādi arī kases sistēmām, kuru reģistrētajām programmām atbilstoši lietotāja saimnieciskās darbības specifikai ir nepieciešami regulāri uzlabojumi un atjauninājumi, katrai programmas versijai ir nepieciešams veikt atbilstības pārbaudi, un jaunā versija ir jāreģistrē VID.Lai samazinātu administratīvo un finansiālo slogu lietotājiem, kuriem ir zems nodokļu nenomaksas risku līmenis, noteikumu projektā ir noteiktas atvieglotas prasības mērķgrupai – Padziļinātās sadarbības programmas dalībniekiem, kuriem ir ieviesta nodokļu risku vadības sistēma (atzīti kā nodokļu maksātāji ar zemu nodokļu riska līmeni).Ministru kabineta noteikumi Nr.96 tiek papildināti ar 121.6 punktu, kurā noteikts, ja kases sistēmas lietotājs ir Padziļinātās sadarbības programmas dalībnieks, kuram ir ieviesta nodokļu risku vadības sistēma, kases sistēmas programmas izmaiņu gadījumā apkalpojošais dienests programmas jauno versiju iesniedz atbilstības pārbaudes institūcijai atbilstības pārbaudei ne vēlāk kā sešu mēnešu laikā pēc iepriekšējā atbilstības pārbaudes atzinuma saņemšanas. Gadījumā, ja VID, izvērtējot iesniegto izmaiņu tehnisko dokumentāciju, t.sk., programmas pirmkodu un izpildkodu, konstatē, ka veiktās izmaiņas ir būtiskas, VID ir noteiktas tiesības pieprasīt atbilstības pārbaudi veikt ātrāk – pēc šo būtisko izmaiņu veikšanas. Gan minētais kases sistēmas lietotājs, gan apkalpojošais dienests trīs darbdienu laikā pēc katru programmas izmaiņu uzstādīšanas informē par to VID, izmantojot VID elektroniskās deklarēšanas sistēmu (*noteikumu projekta 27.punkts*).5. Atbilstoši likuma "Par nodokļiem un nodevām" 28.1 pantam un Ministru kabineta noteikumu Nr.96 89., 121.1 un 122.punktam lietotāji var lietot un apkalpojošie dienesti var apkalpot tikai tādas elektroniskās ierīces un iekārtas, kuru attiecīgajam modelim, modifikācijai vai programmas versijai ir veikta atbilstības pārbaude un tās ir reģistrētas VID vienotajā datubāzē (reģistrā).Savukārt, ja VID kases aparāta, hibrīda kases aparāta, kases sistēmas, specializētās ierīces un iekārtas modeļa vai modifikācijas reģistrācijas procesā vai, veicot kontroles pasākumus, konstatē, ka modelis, modifikācija vai versija neatbilst tehniskajām prasībām, VID attiecīgo modeli, modifikāciju vai versiju vienotajā datubāzē (reģistrā) nereģistrē vai izslēdz no tās.Tādējādi arī taksometra skaitītājiem, kas ir specializētā ierīce vai iekārta, ir jāatbilst nodokļu un citu maksājumu reģistrēšanas elektronisko ierīču un iekārtu tehniskajām prasībām, to modeļiem (modifikācijām) ir jābūt veiktai atbilstības pārbaudei un tiem jābūt reģistrētiem VID vienotajā datubāzē (reģistrā).Saskaņā ar spēkā esošo Ministru kabineta noteikumu Nr.96 122.1.apakšpunkta redakciju, normu interpretācijā izmantojot gramatisko metodi, taksometru skaitītāju modeļi (modifikācijas) VID vienotajā datubāzē (reģistrā) nav jāreģistrē, savukārt no minēto noteikumu 28. un 29.punkta izriet, ka pirms specializētās ierīces lietošanas uzsākšanas tā ir reģistrējama VID, turklāt atbilstoši 30.punktam VID taksometra skaitītāju reģistrē 10 darbdienu laikā pēc lietotāja iesnieguma saņemšanas.Arī vēsturiski saskaņā ar Ministru kabineta 2007.gada 2.maija noteikumiem Nr.282 “Nodokļu un citu maksājumu reģistrēšanas elektronisko ierīču un iekārtu lietošanas kārtība” (noteikumu 112.1.apakšpunkts) un **Ministru kabineta** 2006.gada 17.oktobra **noteikumiem Nr.850** “**Noteikumi par nodokļu un citu maksājumu reģistrēšanas elektronisko ierīču un iekārtu lietošanas kārtību un lietotāju, tirgotāju, apkalpojošo dienestu un ekspertu pienākumiem” (124.1.apakšpunkts) taksometru skaitītāju modeļi VID vienotajā datubāzē (reģistrā) nebija jāreģistrē.** Savukārt no šo noteikumu 25.punkta izrietēja, ka VID ir reģistrējami taksometra skaitītāji. Latvijas Republikas Augstākās tiesas 2018.gada 6.jūnija lēmuma lietā Nr.680000618 SKA-1035/2018 11.punktā norādīts, ka “Ministru kabineta 2014.gada 11.februāra noteikumu Nr.96 122.1.apakšpunkts noteic, ka specializēto ierīču un iekārtu (izņemot taksometra skaitītājus) modeļus (modifikācijas), kas nodrošina normatīvajos aktos par nodokļu un citu maksājumu reģistrēšanas elektronisko ierīču un iekārtu tehniskajām prasībām noteikto prasību izpildi, dienests reģistrē dienesta vienotajā reģistrā. Pamatojoties uz atbilstības apliecinājumu, pārbaudītais elektroniskās ierīces vai iekārtas modelis, modifikācija un programmas versija tiek iekļauta VID vienotajā reģistrā. Tomēr vienlaikus no minētās normas izriet, ka uz taksometru skaitītājiem šāda kārtība nav attiecināma. No minētā secināms, ka uz taksometru skaitītājiem nav attiecināms arī turpmākais Ministru kabineta noteikumu Nr.96 IX nodaļas regulējums, kas attiecas uz elektronisko ierīču un iekārtu modeļu reģistrēšanas kārtību VID vienotajā datubāzē (reģistrā).”Tiesa arī norāda, ka VID uzturētajam reģistram attiecībā uz taksometra skaitītāju ir vienīgi informatīva nozīme. Vienlaikus Latvijas Republikas Augstākās tiesas 2018.gada 6.jūnija lēmuma lietā Nr.680000618 SKA-1035/2018 12.punktā tiesa arī atzīmēja, ka “dienesta uzturētā reģistra nesaistošs raksturs neietekmē taksometra skaitītāju lietotāju pienākumu lietot tikai tādus modeļus, kas atbilst normatīvo aktu prasībām”.Ņemot vērālikumā “Par nodokļiem un nodevām” 28.1panta 4.1 un sestajā daļā un Ministru kabineta noteikumos Nr.96 noteikto tiesisko regulējumu, proti, ka nodokļu maksātāji drīkst lietot elektroniskās ierīces un iekārtas, tai skaitā taksometru skaitītājus, kuri atbilst nodokļu un citu maksājumu reģistrēšanas elektronisko ierīču un iekārtu tehniskajām prasībām, kuru modeļiem ir veikta atbilstības pārbaude un kuri ir reģistrēti VID vienotajā datubāzē (reģistrā), ir nepieciešams svītrot 122.1.apakšpunkā noteikto izņēmumu taksometru skaitītāju modeļu reģistrācijai. Jāņem vērā, ka minētajā lietā prasītājs bija taksometra skaitītāja lietotājs, nevis apkalpojošais dienests, tādējādi tiesa nebija vērtējusi citu tiesību normu mijiedarbību attiecībā uz taksometra skaitītāja modeļa reģistrēšanu VID vienotajā datubāzē (reģistrā) no apkalpojošā dienesta puses.Elektronisko ierīču un iekārtu atbilstības pārbaudes institūcija tika izveidota, pamatojoties uz likuma “Par nodokļiem un nodevām” 28.1panta sestajā daļā (regulējums stājās spēkā 2016.gada 1.jūlijā) noteikto pilnvarojumu Ministru kabinetam noteikt kārtību, kādā veic elektronisko ierīču un iekārtu atbilstības pārbaudi un apliecina to atbilstību normatīvajiem aktiem, kuri nosaka nodokļu un citu maksājumu reģistrēšanas elektronisko ierīču un iekārtu tehniskās prasības. Uz minētā pilnvarojuma pamata Ministru kabineta noteikumos Nr.96 tika veikti grozījumi[[1]](#footnote-1), kuri noteica atbilstības pārbaudes institūciju izveidošanu no 2016.gada 1.jūlija[[2]](#footnote-2) un atbilstības pārbaužu veikšanu visām elektroniskajām ierīcēm un iekārtām līdz 2017.gada 1.jūlijam[[3]](#footnote-3).Tādējādi, ar atbilstības pārbaudes institūcijas izveidi un obligātu atbilstības pārbaužu veikšanu pirms elektroniskās ierīces vai iekārtas reģistrācijas VID vienotajā datubāzē (reģistrā) ir nodrošināts, ka VID vienotajā datubāzē (reģistrā) tiek reģistrēti tehniskajām prasībām atbilstoši elektronisko ierīču un iekārtu modeļi, tai skaitā, tehniskajām prasībām atbilstoši taksometru skaitītāju modeļi.Ņemot vērā, ka taksometru nozares uzņēmumu pārstāvji iepriekš pauduši viedokli, ka ēnu ekonomikas īpatsvars taksometru nozarē ir aptuveni 80 procenti, un netiek nodrošināta godīga konkurence nozares uzņēmumu starpā, VID nepieciešams pārliecināties, ka taksometros uzstādītie skaitītāji atbilst normatīvajos regulējumos noteiktajām prasībām un tajos nav iespējams veikt manipulācijas, samazinot ieņēmumus. Ja taksometru skaitītāja modelim (modifikācijai) nav jāveic reģistrācijas process VID vienotajā datubāzē (reģistrā), tad apkalpojošam dienestam Ministru kabineta noteikumos Nr.96 nav noteikts pienākums iesniegt VID šajos noteikumos noteikto tehnisko dokumentāciju izvērtēšanai, tādējādi VID ir apgrūtinātas iespējas veikt kontroles pasākumus par taksometru skaitītāju atbilstību noteiktajām tehniskajām prasībām un to lietošanas kārtību. Turklāt, neveicot taksometru skaitītāju reģistrāciju VID vienotajā datubāzē (reģistrā), to lietotājiem, citām kontrolējošām institūcijām un taksometru pārvadātāju klientiem nebūs publiski pieejama informācija par taksometru skaitītāju modeļiem (modifikācijām), kam veikta atbilstības pārbaude un kas ir atļauti lietošanai. Tāpat radīsies nevienlīdzīga situācija attiecībā pret citu elektronisko ierīču un iekārtu veidu lietotājiem un apkalpojošiem dienestiem. Ņemot vērā, ka Ministru kabineta noteikumu Nr.96 122.1.apakšpunktā, taksometru skaitītāju modeļu (modifikāciju) reģistrācijai šobrīd ir noteikts izņēmums, atsevišķi taksometru skaitītāju apkalpojošie dienesti VID atsakās iesniegt taksometru skaitītāju modeļu tehnisko dokumentāciju, līdz ar to VID nav iespējams gūt pilnīgu pārliecību par to atbilstību normatīvo aktu prasībām un vienotajā datubāzē (reģistrā) nav iespējams piereģistrēt minētā modeļa taksometru skaitītājus lietotājiem, tādējādi kavējas reformas gaita.Svītrojot Ministru kabineta noteikumu Nr.96 122.1.apakšpunktā noteikto izņēmumu taksometru skaitītāju modeļu reģistrācijai VID vienotajā datubāzē (reģistrā), tiks nodrošināta vienota lietošanas kārtība visām elektroniskajām ierīcēm un iekārtām, t.i., vienotas prasības atbilstības pārbaudes veikšanai elektroniskās ierīces vai iekārtas modelim, reģistrācijas prasībām VID vienotajā datubāzē (reģistrā) elektroniskās ierīces vai iekārtas modelim un konkrētās ierīces vai iekārtas reģistrācijai lietotājam. Līdz ar to tiks nodrošināta vienota attieksme pret visiem elektronisko ierīču un iekārtu lietotājiem un apkalpojošiem dienestiem, novērstas problēmas taksometru skaitītāju tehnisko prasību un lietošanas kārtības administrēšanā.Ņemot vērā minēto, lai Ministru kabineta noteikumu Nr.96 122.1.apakšpunkta piemērošana būtu viennozīmīgi skaidra, nepieciešams precizēt normu, nosakot, ka uz taksometru skaitītāju modeļiem attiecināmas Ministru kabineta noteikumu Nr.96 normas par to reģistrēšanas kārtību VID vienotajā datubāzē (reģistrā) (*noteikumu projekta 29.punkts*).6. Lai nodrošinātu vienotu izpratni par informāciju, kura apkalpojošiem dienestiem ir jāiesniedz VID, reģistrējot elektroniskās ierīces un iekārtas modeli (modifikāciju), ir redakcionāli precizēts Ministru kabineta noteikumu Nr.96 129.4 un 129.5punkts. Tādējādi viennozīmīgi nosakot, ka, reģistrējot VID elektroniskās ierīces vai iekārtas modeli (modifikāciju), apkalpojošajam dienestam ir jāiesniedz arī reģistrētās programmas izpildkods un pēc VID pieprasījuma 24 stundu laikā jāiesniedz reģistrētās programmas pirmkods (*noteikumu projekta 30. un 31.punkts*).7. 2017.gada aprīlī un maijā VID kases aparātu modeļus  *- CHD* 2050 3.62.0, *CHD* 3030 3.62.1, *CHD* 3050 3.62.0, *CHD* 3050U 3.62.0, *CHD* 3850 3.62.0 un *CHD* 7 3.62.0 - reģistrēja VID vienotajā datubāzē (reģistrā) kā Ministru kabineta 2014.gada 11.februāra noteikumu Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” tehniskajām prasībām atbilstošus, bet pēc tam tiem kontroles pasākumu rezultātā konstatēja būtiskas tehniskās neatbilstības, kā arī atbilstības pārbaudes institūcija atsauca izsniegto atbilstības apliecinājumu, kā rezultātā VID 2018.gada 14.februārī tos izslēdza no VID vienotās datubāzes (reģistra). Laika posmā no šo kases aparātu modeļu reģistrācijas VID vienotajā datubāzē (reģistrā) līdz to izslēgšanai, lietotāji bija iegādājušies un tiem lietošanā tika piereģistrēti vairāk kā 18 000 minēto modeļu kases aparāti. Lai noregulētu un precīzi atrunātu šobrīd izveidojušos situāciju, ka pašlaik lietotāji lieto vairāk nekā 18000 kases aparātus, kurus VID pēc kontroles pasākumos konstatētajām būtiskajām tehniskajām neatbilstībām izslēdza no VID vienotās datubāzes (reģistra), nepieciešams normatīvajā regulējumā noteikt termiņu, kādā apkalpojošajam dienestam pēc konstatēto neatbilstību novēršanas, atbilstības apliecinājuma saņemšanas un jauna modeļa (modifikācijas) vai versijas reģistrācijas VID vienotajā datubāzē (reģistrā) ir jāveic neatbilstošo kases aparātu pielāgošana lietotājiem.Tādējādi nepieciešams Ministru kabineta noteikumus Nr.96 papildināt ar 24.1 un 116.1 un 141.9 punktu *(noteikumu projekta 10., 25. un 32.punkts).*8. Lai saskaņotu Ministru kabineta noteikumu Nr.96 terminoloģiju ar Autopārvadājumu likuma un Ministru kabineta 2018.gada 6.marta noteikumu Nr. 148 “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru” terminoloģiju, ietverot atsauces uz spēkā esošiem normatīvajiem aktiem, nepieciešams precizēt Ministru kabineta noteikumu Nr.96 15., 38., 64., 87. un 93. punktu, kā arī 19.1.apakšpunktu.Papildus, ņemot vērā, ka verifikācijas institūcijas akreditē valsts aģentūra “Latvijas Nacionālais akreditācijas birojs”, noteikumu projekts paredz svītrot atsauci uz konkrētām verifikācijas iestādēm. Tāpat noteikumu projekts paredz svītrot atsauci uz valsts aģentūru “Latvijas Nacionālais akreditācijas birojs”, to aizstājot ar atsauci uz vispārinātu institūcijas apzīmējumu “nacionālā akreditācijas institūcija”. Tādējādi Ministru kabineta noteikumu Nr.96 30.punktā nepieciešams aizstāt vārdus “sabiedrības ar ierobežotu atbildību “Latvijas Nacionālais metroloģijas centrs” vai sabiedrības ar ierobežotu atbildību “Metroloģijas laboratorija”” ar vārdiem “nacionālās akreditācijas institūcijas akreditēta atbilstības novērtēšanas institūcija”. Vienlaikus, ņemot vērā, ka komercpārvadājumus ar taksometriem regulē speciālais normatīvais akts, proti, Ministru kabineta 2018.gada 6.marta noteikumi Nr.148 “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru”, un, tajā skaitā, ka minēto noteikumu 42.punkts nosaka taksometra skaitītāja kases čeka rekvizītus, nepieciešams precizēt Ministru kabineta noteikumos Nr.96 ietvertās atsauces.Ņemot vērā minēto, nepieciešams precizēt Ministru kabineta noteikumu Nr.96 15., 30., 38., 64., 87., 93. punkta, 19.1. un 117.3.apakšpunkta redakciju (*noteikumu projekta 4., 5., 11., 17., 18., 19., 21. un 26. punkts*).9. Lai nodrošinātu publiski pieejamu informāciju par atbilstības pārbaudē esošajiem kases aparāta, hibrīda kases aparāta, kases sistēmas, specializētās ierīces vai iekārtas modeļiem (modifikācijām) un to apkalpojošiem dienestiem, noteikumu projekts paredz atbilstības pārbaudes institūcijai pienākumu tās tīmekļa vietnē publicēt minēto informāciju.Ņemot vērā minēto, nepieciešams papildināt Ministru kabineta noteikumus Nr.96 ar jaunu 121.10 punktu (*noteikumu projekta 28.punkts*).10. Ministru kabineta noteikumi Nr.96 nosaka nodokļu maksātājiem pienākumu to lietotās elektroniskās ierīces un iekārtas reģistrēt VID uzturētā speciālā vienotā datubāzē (reģistrā).VID vienotajā datubāzē (reģistrā) tiek fiksēta informācija par nodokļu maksātāja lietotajām ierīcēm, norādot ierīces vai iekārtas modeli, šasijas numuru, uzstādīšanas vietu, lietošanas uzsākšanas datumu, statusu (aktīvā lietošanā vai noņemts no uzskaites). Datubāzē uzkrātā informācija dod iespēju gan nodokļu administrācijai, gan arī nodokļu maksātāja klientiem (informācija ir publiski pieejama VID mājaslapā) pārliecināties, vai nodokļu maksātājs konkrētajā darbības vietā lieto elektronisko ierīci vai iekārtu, kuras modelis ir reģistrēts kā atbilstošs prasībām.Tādējādi VID vienotajā datubāzē uzkrātajai informācijai iespējami precīzi jāatbilst faktiskajai situācijai, izmaiņām tajā ir jābūt veiktām iespējami ātrākā laikā.Ar noteikumu projektu tiek precizēta paziņošanas kārtība par veiktajām darbībām ar elektroniskajām ierīcēm un iekārtām (uzstādīšana, uzstādīšana citā darbības vietā, lietošanas izbeigšana, lietošanas pārtraukšana).Ministru kabineta noteikumos Nr.96 šobrīd ir noteikts pienākums lietotājam 10 vai 15 dienu laikā iesniegt VID iesniegumu par elektronisko ierīču un iekārtu uzstādīšanu citā darbības vietā, lietošanas izbeigšanu, lietošanas pārtraukšanu vismaz uz 15 dienām. Noteiktie termiņi bija noteikti atbilstoši tā brīža informācijas iesniegšanas veidam – klātienē VID, kas pašlaik, informāciju iesniedzot elektroniski VID elektroniskās deklarēšanas sistēmā, ir pārmērīgi lieli. Tādējādi paziņošanas termiņi ir jānosaka iespējami īsi. Informācijas sniegšanas termiņus ir iespējams samazināt, jo, pārejot uz informācijas iesniegšanu elektroniskā veidā, izmantojot VID elektroniskās deklarēšanas sistēmu, lietotājam vairs nav nepieciešams klātienē ierasties kādā no VID klientu apkalpošanas centriem, lai iesniegtu elektroniskās ierīces vai iekārtas reģistrēšanas dokumentus papīra formātā. Noteikumu projektā noteiktie paziņošanas termiņi – trīs darbdienas apkalpojošajam dienestam informācijas ievadīšanai VID elektroniskās deklarēšanas sistēmā un trīs darbdienas lietotājam, lai apstiprinātu apkalpojošā dienesta sniegto informāciju, ir samērīgi termiņi, kuru laikā gan apkalpojošajam dienestam, gan lietotājam ir iespējams izpildīt šo paziņošanas pienākumu.Turklāt lietotājs līdz iesnieguma par ierīces vai iekārtas lietošanas uzsākšanu iesniegšanas brīdim nedrīkst uzsākt lietot ierīci vai iekārtu, līdz ar to apkalpojošajam dienestam noteiktais termiņš par veiktajām uzstādīšanas darbībām iesniegt informāciju VID elektroniskajā deklarēšanas sistēmā trīs darbdienu laikā ir pamatots. Tādējādi, lai mazinātu administratīvo slogu un izmantotu VID elektroniskās deklarēšanas sistēmas priekšrocības attālinātām darbībām ar kases aparātiem, hibrīda kases aparātiem, kases sistēmām, specializētajām ierīcēm un iekārtām, kā arī nodrošinātu VID vienotajā datubāzē (reģistrā) uzkrātās informācijas atbilstību faktiskajai situācijai, nepieciešams precizēt Ministru kabineta noteikumu Nr.96 29., 31., 32. un 33. punkta, 34.1.8.apakšpunkta redakciju un papildināt Ministru kabineta noteikumu Nr.96 92.punktu ar 92.5.apakšpunktu, kā arī papildināt ar 34.1, 94.1 un 109.1punktu *(noteikumu projekta 11., 12., 15., 20., 22. un 23.punkts).*11. Noteikumu projekts precizē Ministru kabineta noteikumu Nr.96 1.punktu, nodrošinot tā atbilstību likuma “Par nodokļiem un nodevām” 28.1 panta piektajā un sestajā daļā noteiktajam pilnvarojumam *(noteikumu projekta 1.punkts)*. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VID).  |
| 4. | Cita informācija | Saistībā ar Latvijas Republikas Augstākās tiesas 2018.gada 6.jūnija lēmumu lietā Nr.680000618 SKA-1035/2018, nepieciešams steidzami noteikt tiesisko regulējumu obligātai taksometru skaitītāju modeļu reģistrēšanai VID vienotajā datubāzē (reģistrā), lai potenciālajiem taksometru skatītāju lietotājiem būtu publiski pieejama informācija par pieejamajiem taksometru skaitītāju modeļiem un kontroles un uzraudzības institūcijām – VID, valsts aģentūrā “Latvijas Nacionālais akreditācijas birojs” akreditētām institūcijām, Ceļu satiksmes drošības direkcijai, Valsts policijai, pašvaldību kontrolējošām institūcijām un policijai to funkciju izpildei nepieciešamā informācija.Tāpat steidzami nepieciešams tiesiski noregulēt situāciju ar aptuveni 18 000 no VID vienotās datubāzes (reģistra) izslēgtajiem kases aparātiem, lai nodrošinātu konstatēto neatbilstību novēršanu saprātīgā termiņā un normatīvo aktu prasībām atbilstošu elektronisko ierīču un iekārtu lietošanu. Tādējādi noteikumu projekts tiks virzīts steidzamības kārtībā saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 116., 117. un 119. punktu kā Ministru kabineta lieta.Ja steidzami netiks veikti grozījumi Ministru kabineta noteikumos Nr.96, radīsies nelabvēlīgas sekas valstij un tiks radīts būtisks kaitējums lietotājiem. Vairāk kā 18 000 kases aparātu lietotāji šobrīd lieto kases aparātus, kuri neatbilst normatīvajos aktos noteiktajām tehniskajām prasībām, tādējādi negodprātīgiem nodokļu maksātājiem joprojām ir iespējams veikt manipulācijas kases aparātā, samazinot vai dzēšot darījumu vērtību, kā rezultātā tiek samazināta budžetā maksājamā nodokļu summa. Savukārt, nenosakot obligātu prasību reģistrēt taksometru skaitītāju modeļus (modifikāciju) VID vienotā datubāzē (reģistrā), tiek kavēta reformas gaita un apgrūtināta kontroles un uzraudzības institūciju darbība. 2018.gada 18.jūlijā ir stājušies spēkā Ministru kabineta noteikumi “Grozījumi Ministru kabineta 2017.gada 30.maija noteikumos Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa””, kuros viena no prasībām, sakārtot taksometru pakalpojumu sniegšanas nozari, ir tehniskās apskates laikā pārbaudīt, vai taksometra skaitītājs atbilst normatīvo aktu par nodokļu un citu maksājumu reģistrēšanas elektronisko ierīču un iekārtu lietošanas kārtību prasībām. Datus par taksometra skaitītāja modeli (modifikāciju) vai versiju, kas atbilst normatīvo aktu prasībām, VID ievada transportlīdzekļu reģistrā. Taksometri, kuru skaitītāju modeļi (modifikācijas) nav reģistrēti VID vienotajā datubāzē (reģistrā) kā atbilstoši, neatbildīs tehniskās apskates prasībām.Tādējādi uzņēmumi – taksometru pakalpojumu sniedzēji, kuri šobrīd iegādājas un uzstāda šādus jaunā tipa skaitītājus, kuru modeļi (modifikācijas) nav reģistrēti VID vienotajā datubāzē (reģistrā), nevar šos skaitītājus piereģistrēt VID uz lietotāja vārda, turklāt taksometriem ar šādiem skaitītājiem nav iespējams saņemt atļauju piedalīties ceļu satiksmē. Potenciālais šo taksometra skaitītāju lietotāju skaits varētu sasniegt vienu trešdaļu no visiem taksometru pakalpojumu sniedzējiem. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz nodokļu un citu maksājumu reģistrēšanas elektronisko ierīču un iekārtu apkalpojošiem dienestiem, lietotājiem un atbilstības pārbaudes institūcijām.Atbilstoši Ministru kabineta noteikumos Nr.96 noteiktajai kārtībai VID vienotajā datubāzē (reģistrā) reģistrēto apkalpojošo dienestu skaits – 90 apkalpojošie dienesti, lietotāju skaits – 299 71 lietotājs, atbilstības pārbaudes institūciju skaits – trīs atbilstības pārbaudes institūcijas, Padziļinātās sadarbības programmas dalībnieku skaits – 75 dalībnieki.Noteikumu projekts attiecas uz apkalpojošo dienestu, kurš saņēmis atzinumu par atbilstību kases aparātu  *CHD* 2050 3.62.0, *CHD* 3030 3.62.1, *CHD* 3050 3.62.0, *CHD* 3050U 3.62.0, *CHD* 3850 3.62.0 un *CHD* 7 3.62.0 modeļiem, kuri atbilstoši Ministru kabineta noteikumu Nr.96 129.15 punktam ir izslēgti no VID vienotās datubāzes (reģistra), un 33 apkalpojošiem dienestiem, kuri no šī apkalpojošā dienesta saņēmuši atļauju apkalpot šos kases aparātus.Minēto no VID vienotās datubāzes (reģistra) izslēgto kases aparātu modeļu (modifikāciju) kases aparātus lieto 12976 nodokļu maksātāji, kuru lietošanā reģistrēti aptuveni 18 000 šo modeļu kases aparāti.Vienlaikus noteikumu projekts attiecas uz VID. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts palielina lietotāju administratīvo slogu, ņemot vērā noteikto pienākumu slēgt rakstisku līgumu ar apkalpojošiem dienestiem par specializēto ierīču un iekārtu apkalpošanu.Vienlaikus rakstiska līguma slēgšana atvieglo lietotāju un apkalpojošo dienestu pienākumu izpildi un atbildības sadali.Noteikumu projekta tiesiskais regulējums samazina administratīvo slogu Padziļinātās sadarbības programmas dalībniekiem (ar ieviestu nodokļu risku vadības sistēmu), kuriem ir zems nodokļu nenomaksas risks un kuri lieto kases sistēmas. Mērķgrupai administratīvais slogs samazināsies, paredzot iespēju to lietotajām kases sistēmām programmas izmaiņu gadījumā atbilstības pārbaudi veikt nevis pēc katras veiktās izmaiņas, bet ne vēlāk kā sešu mēnešu laikā pēc iepriekšējās atbilstības pārbaudes atzinuma saņemšanas, bet gadījumā, ja veiktās izmaiņas ir būtiskas, VID ir noteiktas tiesības pieprasīt atbilstības pārbaudi veikt ātrāk, t.i., pēc šo būtisko izmaiņu veikšanas.Sagatavojot elektroniskās ierīces un iekārtas tehnisko pasi elektroniskā formātā un elektroniski papildinot ierakstus tajā, apkalpojošajam dienestam nav nepieciešams fiziski apmeklēt nodokļu maksātāju, jo šīs darbības var veikt attālināti, tādā veidā samazinās apkalpojošo dienestu administratīvais slogs tehniskās pases sagatavošanā un uzturēšanā, kā arī samazinās nodokļu maksātāju izmaksas par apkalpojošo dienestu veiktajām darbībām. Noteikumu projekts nodrošina vienotu izpratni elektronisko ierīču un iekārtu reģistrācijas kārtībā VID attiecībā uz:- taksometru skaitītāju apkalpojošo dienestu pienākumu veikt taksometru skaitītāju modeļu (modifikāciju) reģistrāciju VID vienotajā datubāzē (reģistrā);- iesniedzamo informāciju VID, reģistrējot elektroniskās ierīces vai iekārtas modeli VID;- apkalpojošā dienesta pienākumu, izmantojot VID elektroniskās deklarēšanas sistēmu, noteiktā laikā informēt VID par kases aparāta, hibrīda kases aparāta, kases sistēmas, specializētās ierīces vai iekārtas uzstādīšanu, uzstādīšanas vietas adreses maiņu, lietošanas izbeigšanu, lietošanas pārtraukšanu uz laiku, kā arī lietotāja pienākumu apstiprināt iesniegto ziņojumu.Atbilstības pārbaudes institūcijai noteikumu projektā paredzētais pienākums sagatavot un izsniegt apkalpojošam dienestam atteikumu izsniegt atbilstības apliecinājumu, ja apkalpojošais dienests konstatētās neatbilstības nav novērsis institūcijas norādītajā termiņā, bet ne vēlāk kā sešu mēnešu laikā no atbilstības pārbaudes uzsākšanas brīža, un tīmekļa vietnē publiskot atbilstības pārbaudē esošās elektroniskās ierīces un iekārtas, nerada būtisku papildu administratīvo slogu. Noteikumu projektā ietvertais normatīvais regulējums nodrošinās tehniskām prasībām atbilstošu elektronisko ierīču un iekārtu modeļu pieejamību, paātrināsies elektronisko ierīču un iekārtu nomaiņa pret tehniskajām prasībām atbilstošu kases aparātu, hibrīda kases aparātu, kases sistēmu, specializēto ierīci vai iekārtu, tādējādi sekmējot kases aparātu reformas gaitu.   |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Atbilstības izmaksu monetārs novērtējums | Izmaksas lietotājiem, lai noslēgtu rakstiskus līgumus ar apkalpojošiem dienestiem, ir iespējams novērtēt tikai aptuveni.Aprēķinā ietvertas līguma sagatavošanas izmaksas.Subjektu skaits, uz ko attiecas noteikumu projektā noteiktā prasība slēgt līgumus ar apkalpojošiem dienestiem, ir 1 124 specializēto ierīču un iekārtu lietotāji.Atbilstoši Centrālās statistikas pārvaldes datiem 2017.gadā vienas stundas darbaspēka izmaksas juridiskajiem un grāmatvedības pakalpojumiem bija 7,56 *euro*.[[4]](#footnote-4)Ministru kabineta noteikumos Nr.96 līguma darbības termiņš nav noteikts. Tiek pieņemts, ka līgumi ar apkalpojošo dienestu tiek slēgti iegādājoties un uzstādot iekārtu, līguma sagatavošanai nepieciešamas divas stundas.Līdz ar to:*Catbilstības izmaksas = 1 124 (specializēto ierīču un iekārtu lietotāju skaits) x 2 (nepieciešamo stundu skaits viena līguma noslēgšanai) x 7,56 euro (vienas stundas darbaspēka izmaksas) =* *16 995* *euro.*Apkalpojošā dienesta izmaksas lietotājiem lietošanā esošo ~ 18 000 *CHD* kases aparātu pielāgošanai vai nomaiņai nav iespējams novērtēt, jo ņemot vērā labo praksi pasaulē, ja konstatētās neatbilstības ir ražošanas procesa kļūda, tad visas izmaksas sedz iekārtas ražotājs.  |
| 5. | Cita informācija | Informācijas ievadīšana VID elektroniskajā deklarēšanas sistēmā par veiktajām darbībām ar elektroniskajām ierīcēm un iekārtām (uzstādīšana, uzstādīšana citā darbības vietā, lietošanas izbeigšana, lietošanas pārtraukšana) nerada apkalpojošiem dienestiem un lietotājiem papildu administratīvās izmaksas, jo ar noteikumu projektu tiek precizēta jau šobrīd esošā informācijas iesniegšanas kārtība. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| *Noteikumu projekts šo jomu neskar.* |
|  |
| **IV. Tiesību akta projekta ietekme uz spēkā esošo tiesību normu sistēmu** |
| *Noteikumu projekts šo jomu neskar.* |
|  |
| **V. Tiesību akta projekta atbilstība Latvijas Republikas starptautiskajām saistībām** |
| *Noteikumu projekts šo jomu neskar.* |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Informācija par noteikumu projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē  | Sabiedrības pārstāvji varēja līdzdarboties noteikumu projekta izstrādē, rakstveidā sniedzot priekšlikumus projektam, par kuru informācija 2018.gada 10.jūlijā publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:<http://www.fm.gov.lv/lv/sabiedribas_lidzdaliba/>tiesibu\_aktu\_projekti/nodoklu\_politika/#project484Noteikumu projekta regulējums attiecībā uz Padziļinātās sadarbības programmas dalībniekiem paredzēto atviegloto kārtību kases sistēmu reģistrēto programmu atbilstības pārbaudes veikšanai ir sagatavots, ņemot vērā Latvijas Pārtikas tirgotāju asociācijas, Latvijas Tirdzniecības un rūpniecības kameras, Latvijas Degvielas Tirgotāju asociācijas un mazumtirgotāju sniegto informāciju par konstatētajām problēmām sarežģītu kases sistēmu atbilstības nodrošināšanā.Regulējums attiecībā uz elektroniskās tehniskās pases ieviešanai un informācijas par veiktajām darbībām ar elektroniskajām ierīcēm un iekārtām iesniegšanai elektroniskā formā VID elektroniskās deklarēšanas sistēmā ir izstrādāts, ievērojot lielo nodokļu maksātāju (lielo tirdzniecības tīklu) iesniegtos ierosinājumus.  |
| 3. | Sabiedrības līdzdalības rezultāti  | Noteikumu projekta regulējums attiecībā uz Padziļinātās sadarbības programmas dalībniekiem paredzēto atviegloto kārtību kases sistēmu reģistrēto programmu atbilstības pārbaudes veikšanai, elektroniskās tehniskās pases ieviešanai un informācijas par veiktajām darbībām ar elektroniskajām ierīcēm un iekārtām iesniegšanai elektroniskā formā VID elektroniskās deklarēšanas sistēmā ir sagatavots, ņemot vērā nozares uzņēmumu un to pārstāvošo sabiedrisko organizāciju sniegto informāciju. Priekšlikumi no sabiedrības pārstāvjiem pēc informācijas publicēšanas Finanšu ministrijas tīmekļvietnē nav saņemti. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | VID, jo nodokļu un citu maksājumu reģistrēšanas elektronisko ierīču un iekārtu lietošanas kārtības uzraudzību veic VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju. Noteikumu projekts neparedz jaunu funkciju noteikšanu VID.Noteikumu projekts tiks realizēts VID esošo cilvēkresursu un finanšu līdzekļu ietvaros. |
| 3. | Cita informācija | Nav. |

Finanšu ministre D.Reizniece-Ozola

Kalniņa 67121634

Agate.Kalniņa@vid.gov.lv

Dureņa 67121641

Karina.Durena@vid.gov.lv

1. Ministru kabineta 2015. gada 15. decembrī noteikumi Nr. 744 “Grozījumi Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība”” [↑](#footnote-ref-1)
2. Ministru kabineta 2014. gada 11. februāra noteikumu Nr. 96 141.5 punkts [↑](#footnote-ref-2)
3. Ministru kabineta 2014. gada 11. februāra noteikumu Nr. 96 141.3 punkts [↑](#footnote-ref-3)
4. <http://data.csb.gov.lv/pxweb/lv/Sociala/Sociala__ikgad__dsp_izmaksas/DI0010_euro.px/table/tableViewLayout2/?rxid=6c40e18b-4710-46ba-8734-3855e809cd3c> [↑](#footnote-ref-4)